Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: 6. számú melléklet a 9/1998. (II. 20.) BM rendelethez
Paragraph Index: 258

2. példányait az OEVI székhelyére. A helyi számítógépes rögzítő rendszert használó településeken az OEVI és a TVI vezetőjének rendelkezése szerint a HVI elvégzi a szavazóköri jegyzőkönyvek gépi feldolgozását. A feldolgozás befejezésekor, illetve az OEVI, TVI által előírt befejezési határidő elérésekor a jegyzőkönyvek 1. és 2. példányát mellékleteivel együtt, a feldolgozott és a még feldolgozásra váró jegyzőkönyveket külön csomagolva — táv-adatfeldolgozó hálózat hiányában a lerögzített adatokat tartalmazó floppyt mellékelve — kísérőjegyzékkel beszállítja az OEVI-hez. A HVI vezetője a szavazóköri jegyzőkönyvek 3. példányait 90 nap, illetve kifogás esetén — a 90 napot követően — az ügy jogerős lezárása után a többi választási irattal együtt megsemmisíti. 1998/11. szám 3.2. Az OEVI feladatai 3.2.1. A szavazás napja előtt A szavazás napja előtt 3 nappal elkészíti a választás-előkészítő rendszerből a szavazóköri és a településazonosítókat tartalmazó listákat, és a HVI-knek átadja. 3.2.2. A szavazás napján és azt követően Az OEVI átveszi a beérkező egyéni és — a TVI vezetőjének döntésével összhangban — területi választókerületi szavazóköri jegyzőkönyveket, a felvettek és töröltek jegyzékeit. Elvégzi az egyéni választókerületi szavazóköri jegyzőkönyvek és a jegyzékek jogi, formai, számszaki ellenőrzését. A területi választókerületi szavazóköri jegyzőkönyvek ellenőrzését a TVI vezetőjének rendelkezése szerint végzi el. A számszaki egyezőséget a OEVI a számítógépes feldolgozási menetben ellenőrzi. A hibásan vagy hiányosan kitöltött jegyzőkönyveket javításra visszaadja a HVI-n keresztül az SZSZB-nek. Számítógépes adatfeldolgozásra a szavazóköri jegyzőkönyvek 2. példánya szolgál. Az OEVI a területi választókerületi szavazóköri jegyzőkönyvek számítógépes feldolgozását, a TVI székhelyére továbbítását a TVI vezetőjének rendelkezése szerint végzi el. Az egyéni választókerületi szavazóköri és összesítő jegyzőkönyvek 1. és 2. példányait — a TVI vezetője által meghatározott rend szerint — legkésőbb a szavazást követő második nap 14.00 óráig a TVI-hez továbbítja. Amennyiben az egyéni választókerületi eredmény megállapítása ellen kifogás érkezik, a kifogást haladéktalanul a TVI-hez továbbítja. A jogorvoslat kezdeményezését és jogerős eredményét — a jogorvoslat befejeződését követően az érintett jegyzőkönyvek TVI-től e célból visszakapott 2. példányai alapján — a számítógépes rendszerbe is be kell vinni. A jegyzőkönyvek 2. példányait a számítógépes rögzítést követően vissza kell szállítani a TVI-hez. Az OEVI a választás első fordulóját követő 8. napon az OVI tudomására hozza, hogy a második fordulóban indulásra jogosult jelöltek közül ki esett ki. Az OEVI vezetője az egyéni választókerületi összesítő jegyzőkönyv 3. példányát 90 nap — illetve kifogás esetén a

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes